Jyske Efterretninger, 1812-05-17
Aalborg, den 17 Maj. Mandagen d. 11 Maj begyndte Examen i Dronning Maries Jnstitut, hvis Bestyrerinde er den ædle Comtesse Wedel-Jarlsberg. Exammen vedvarede i 3 Dage og Institutets trende Classer havde Leilighed til at overbevise de Tilstædeværende om, at de besad lyse og grundige Kundskaber i hvad de i det forløbne Aar vare underviiste om, og at de alle i Forhold til deres Ævner og naturlige Anlæg havde gjort roesværdig Fremskridt, hvilket man ydermere overtydedes om af fremlagte Prøver paa enhver Elevs Fremgang i Skrift og Sprogkundskab, Tegning, Broderie og andet Haandarbeide. Torsdagen d. 14de om Eftermiddagen endtes det Hele med følgende Høitideligheder. Efterat en kort Hymne var afsiungen af Eleverne, havde Jnstitutet en ædel og værdig Talsmand i Hr. Pastor Kruse fra Randers. Han holdte en Tale, hvori han afhandlede: hvor meget Sandhedens og Dydens Venner nu og i svundne Dage have i deres Bestræbelser taget Hensyn til Ungdom og Efterslægt: At et Emne, der var saa frugtbart og hvis Udførelse var fortreflig, baade i heldig og kiernfuld Fremstillelse og i sindrig Combination af Beviser og oplysende Exempler, og som Taleren havde vidst at bearbeide saaledes, at han talte baade om Ungdom og for Ungdom, at dette Æmne maatte opvække høi Grad af Jnteresse, og Opmærksomhed det skiønnes lettelig. Ved Talens Slutning bleve følgende unge Damer fremkaldte for at tilkiendes Belønninger for udmærket Flid og Opførsel, hvilke Belønningers Værd, forhøiedes derved, at de modtoge dem af hendes Haand, der daglig lever og virker for dem. Af første Klasse: Baronesse Annette Rosenkrantz, fik første Sæde i en Klasse, der hidtil ikke havde været, og hvis Benævnelse Hædersklassen betegner dens Natur og Indretning; Jfr. Kaya Kruse, hvis ved heldig Flid dyrkede Ævner og Anlæg ogsaa gav Ret til at indtræde i denne Hædersklasse ved Siden af Baronesse Rosenkrantz; Jfr. Cecilia Glud modtog en Bog til kiær Erindring og Briledning i Fremtiden, naar hun og føie Tid ikke lever længere paa det Sted, hvor hun først dannedes; Jfr. Theodora Karmarch fik en Bog, hvis Indskrift viste dens Hensigt og Opmuntring til daadfuld Fremtid, da ogsaa hun snart forlader Jnstitutet; Frøken Arnette Folsach, hvis udmærkede Orden fortiente at hædres og belønnes. Af anden Klasse: Jfr. Kathrine Kruse, hvis Fremskridt fortiente at belønnes og hæderlig at paaskiønnes. Af tredie Klasse : Jfr. Marie Lund, hvis af Naturen skiænkede Gaver heldig bruges og derfor fortiente at hædres; Jfr. Nicokine Borup belønnedes for Orden og opmuntredes til at gaae frem med det Held, hvormed Banen er begyndt. Derpaa behagede Jnstitutets Bestyrerinde selv at meddele Resultaterne af Flids og Opførsels=Listen, hvoraf med Glæde erfaredes, hvor omhyggelig der vaages over at bevare den Flids og Ordens og Sædeligheds Aand, der saa høilig udmærker denne priselige Indretning, og hvorved den unge Pige ikke blot voxer i Kundskaber, afsende til qvindelig Bestemme. hvad der kan giøre hende skyldfri og god. Tillige behagede den ædle Stifterinde paa en saare overraskende Maade at udnævne Jfr. Kaya Kruse (der forhen er anført som Medlem af Hædersklassen) til Undergouvernante og til Beviis paa denne Værdighed at overrække hende billedet af den, der haaber at finde hos hende den samme Aand, der saa udmærket besiæler hendes i 3 Aar tro Medhielperinde. Hs. H. Hr. Pastor Kruse endte sin Tale med den Aand, der havde giennemtrængt ham heelt igiennem under Udviklingen af sit Æmne: han ønskede Velsignelse over en Stiftelse, der allerede viser saa lønnende Frugter til Held for Nutid og Eftertid, og han ydedede i sit eget og samtlige Forældres Navn varm og erkiendtlig Tak til den sieldne uegennyttige Bestyrerinde, der lever for at danne qvindelig Ungdom til sit høie Kald, og som i sine Jdrætters heldige Frugter af en dannet og dydig Efterslægt nyder sin skiønneste Løn.